
Tisztelt Képviselő-testület!

Martfű Város Önkormányzatának Képviselő-testülete 2013. július 19-i ülésén fogadta el a 20/2013. (VII.19.) rendeletét Martfű ifjú tehetségeinek támogatásáról, melyet két alkalommal módosított, a 33/2013. (XII.6.), valamint a 10/2015. (V.4.) rendelettel. 
A hatályos szabályozás alapján a magyar kultúra, irodalom, művészet, tudomány és a sport területén kimagasló eredményt elért martfűi ifjú tehetségeket Martfű Város Önkormányzata a tehetségük kibontakoztatása érdekében folytatott tanulmányaik segítése céljából 5 hónap időtartamban, 30.000 Ft/hó összeggel „Griff ösztöndíj” támogatásban részesítheti.
A rendelet szerint Martfű ifjú tehetségének minősül és képzési ideje alatt két alkalommal „Griff ösztöndíj” támogatásban részesíthető az a személy, akinek a tanulmányi átlaga az általános és a középiskolai tanulmányai során folyamatosan elérte legalább a 4,5-öt, felsőoktatási tanulmányai során meghaladja a kari átlagot és országos, nemzetközi versenyen vett részt ahol helyezést ért el, díjban, minősítésben részesült, vagy országos tanulmányi versenyen 1-10. helyezést ért el, vagy tudományos konferencián igazolhatóan eredményesen vett részt, vagy rendszeresen tudományos, irodalmi folyóiratokban publikált, vagy alkotásaival országos, nemzetközi tárlatokon, kiállításokon szerepelt, vagy igazolható előadóművészi ismertséget szerzett,  vagy nemzetközi sporteredményt ért el és a további eredményesség érdekében – a sport tevékenység kivételével - az adott területen felsőfokú tanulmányokat folytat és vállalja, hogy az ösztöndíj elnyerése esetén a város közösségével megismerteti a városi honlapon közzétett prezentációval az ösztöndíj elnyerését megalapozó eredményeit.
A támogatás iránti kérelmeket évente egy alkalommal, szeptember 30-i határidővel lehet benyújtani. A kérelemhez mellékelni kell a kérelmező kiemelkedő teljesítményét igazoló oklevelet, elismerést, egyéb dokumentumot, valamint a hallgatói jogviszony és a kiemelkedő tanulmányi eredmény igazolását.  
A kérelmeket Martfű Város Önkormányzatának Oktatási, Művelődési, Sport, Civil és Egyházi Kapcsolatok Bizottsága véleményezte és döntésre a Képviselő-testület elé terjeszti.

Martfű Város Önkormányzatának Oktatási, Művelődési, Sport, Civil és Egyházi Kapcsolatok Bizottsága a következő táblázat szerint vizsgálta meg a beérkezett kérelmeket és megállapította, hogy azokhoz hiánytalanul csatolták a rendeletben előírt dokumentumokat:
	NÉV
	Általános iskolai

eredmény 

folyamatosan

legalább 4,5
	Középiskolai

eredmény

folyamatosan

legalább 4,5
	Kiemelkedő eredmény:
magyar kultúra, irodalom, művészet, tudomány, sport területén
	Felsőfokú tanulmányait

az adott területen folytatja, kari átlag feletti tanulmányi eredmény

	Szabó Áron
	igen
	igen
	küzdősport (baranta)
	igen, még nem vizsgálható

	Hegyes Bertalan János
	igen
	igen
	táncsport
	igen, az intézmény nem számol kari átlagot


Szabó Áron idén érettségizett, majd felvételt nyert a Testnevelési Egyetemre, ahol humánkineziológia képzésben vesz részt. Kiemelkedő sporteredményeit a küzdősport területén, páros küzdelmi formagyakorlat, valamint páros fegyveres formagyakorlat sportágban igazolta a 2014-es Világkupa II. helyezésről szóló oklevéllel, valamint a 2013-as, szintén nemzetközi szintű verseny, a Kárpát Kupa II. helyezésről szóló oklevéllel.
Hegyes Bertalan János a táncsportban nyújtott teljesítményével 2015-ben is jelentős eredményeket ért el országos, európai, és világversenyeken, tanulmányait is ezen a területen végzi.

Felsőoktatási tanulmányai ideje alatt az igazolt átlagai: 

2013/2014. tanévben: 4,45

                                     4,48

2014/2015. tanévben: 4,36

                                     4,30 voltak.

Hegyes Bertalan János a 2013/2014-es tanévben két féléven keresztül (10 hónap) részesült „Griff Ösztöndíj” támogatásban.
Mindkét pályázó vállalta, hogy a város közösségével megismerteti a városi honlapon közzétett prezentációval az ösztöndíj elnyerését megalapozó eredményeit.
Az Oktatási, Művelődési, Sport, Civil és Egyházi Kapcsolatok Bizottsága a „Griff Ösztöndíj” támogatási kérelmek véleményezése alapján – tekintettel arra, hogy Hegyes Bertalan János korábban két féléven keresztül 10 hónapig már részesült az akkor hatályos rendeletünk szerinti magasabb összegű ösztöndíjban - a következő döntés meghozatalát javasolja a képviselő-testületnek:

…./2015. (     ) határozat

Martfű ifjú tehetsége (Griff ösztöndíj) támogatási kérelmek elbírálásáról 

Martfű Város Önkormányzatának Képviselő-testülete megtárgyalta a Martfű ifjú tehetsége (Griff ösztöndíj) támogatási kérelmek elbírálására vonatkozó előterjesztést és az alábbi határozatot hozza: 
1. Martfű Város Önkormányzatának Képviselő-testülete a Martfű ifjú tehetségeinek támogatásáról szóló 20/2013.(VII.19.) önkormányzati rendelet alapján a 2015/2016-os tanévben Szabó Áron Martfű, Munkácsy u. 126. szám alatti lakost részesíti „Griff ösztöndíj” támogatásban.
Erről értesülnek: 
1. Szabó Áron, Martfű, Munkácsy u. 126.,

1. Valamennyi Képviselő, Helyben,
2. Jász-Nagykun-Szolnok Megyei Kormányhivatal, Szolnok,
3. Irattár.

Martfű, 2015. november 10.

